Eirovīzija (tīkls)

Eirovīzija () ir Eiropas mēroga televīzijas telekomunikāciju tīkls, kas pieder un ko pārvalda Eiropas Raidorganizāciju apvienība (EBU). Dibināts 1954. gadā Ženēvā, Šveicē, un pirmā oficiālā pārraide notika . Tomēr gadu pirms oficiālās atklāšanas, , Elizabetes II kronēšana bija viens no pirmajiem notikumiem, ko pārraidīja visā Eiropā.

Galvenās televīzijas pārraides tiek izplatītas tiešraidē Eirovīzijas tīklā EBU dalībniekiem. Dalībnieki dalās ar aktuālajiem ziņu materiāliem ikdienas Eirovīzijas ziņu apmaiņā (EVN). Tie arī apmainās ar televīzijas programmām caur šo tīklu.

EBU departaments, kas pārvaldīja Eirovīzijas tīklu, 2019. gadā kļuva par atsevišķu akciju sabiedrību saskaņā ar Šveices likumiem ( vai ), ar EBU kā tās vienīgo akcionāru.

2023. gada janvārī Eurovision Services tika pārdota Vācijas investīciju konsultāciju uzņēmumam DUBAG AG, kura bāze ir Minhenē. Vienošanās noteikumus publiskoja.

EBU kopš 1989. gada pieder un pārvalda arī radio partneri, Euroradio.

 Vēsture 
Nosaukumu Eurovision sākotnēji radīja britu žurnālists Džordžs Kempijs, strādājot laikrakstā Evening Standard, un EBU pieņēma to kā sava tīkla nosaukumu.

Pirmā oficiālā Eirovīzijas pārraide notika . Tā pārraidīja Narcišu festivālu Montrē, Šveicē, kam sekoja vakara programma no Romas, kurā bija ietverts Vatikāna apmeklējums, pāvesta Pija XII uzruna un apustuliskā svētība. Gadu pirms oficiālās atklāšanas Elizabetes II kronēšana bija viena no pirmajām Eirovīzijas pārraidēm.

Eirovīziju pārvaldīja Eiropas Raidorganizāciju apvienības Eirovīzijas operāciju departaments un tā piedāvāja pastāvīgu pārklājumu Eiropā, Amerikā, Tuvējos Austrumos, Ziemeļāfrikā un Āzijas-Klusā okeāna reģionā, kā arī ad-hoc pārklājumu Āfrikas kontinentā un Klusā okeāna reģionā.

Eirovīzija nav ierobežota tikai ar Eiropu, EBU pašlaik ietver 75 televīzijas raidorganizācijas, kas atrodas 56 Eiropas, Ziemeļāfrikas un Tuvējo Austrumu valstīs. Turklāt Eiropā, Āfrikā, Amerikā, Āzijā un Okeānijā darbojas 61 asociētā raidorganizācija.

 Pasākumi 
EBU sadarbībā ar attiecīgo rīkotāju raidorganizāciju organizē konkursus un pasākumus, kuros tās dalībnieki var piedalīties, ja to vēlas. Tie ietver:

 Eirovīzijas dziesmu konkurss 

Eirovīzijas dziesmu konkurss ir ikgadējs starptautisks dziesmu konkurss, kas pirmo reizi notika Lugāno, Šveicē, 1956. gada 24. maijā. Tajā piedalījās septiņas valstis — katra iesniedzot divas dziesmas, kopā 14 dziesmas. Šis bija vienīgais konkurss, kurā no katras valsts tika izpildīta vairāk nekā viena dziesma; kopš 1957. gada visos konkursos atļauta viena dziesma no katras valsts.  uzvarēja rīkotājvalsts Šveice. Šajā konkursā var piedalīties tikai valstis, kas ir EBU dalībnieces.

Latvija Eirovīzijas dziesmu konkursā piedalās kopš 2000. gada, kad Brainstorm (Prāta Vētra) ieguva 3. vietu ar dziesmu My Star. 2002. gadā Marija Naumova (Marie N) uzvarēja ar dziesmu I Wanna, un 2003. gada konkurss notika Rīgā, Latvijā. 2025. gadā Latviju konkursā pārstāvēja grupa "Tautumeitas" ar dziesmu "Bur man laimi", kas ir otrā dziesma konkursā, ko pilnībā izpilda latviešu valodā.

 Lai tautas dzied 
"Lai tautas dzied" () ir reizi divos gados notiekošs koru konkurss, kura dalībniekus izvēlas no radio ierakstiem, ko iesnieguši EBU radio dalībnieki. Fināls, kas aptver trīs kategorijas un aptuveni desmit korus, tiek piedāvāts kā tiešraide visiem EBU dalībniekiem. Konkursa uzvarētājam tiek piešķirta balva "Sudraba rozes bļoda" (Silver Rose Bowl).

 Spēles bez robežām 
"Spēles bez robežām" (, ) bija Eiropas mēroga televīzijas spēļu šovs. Tā sākotnējā koncepcijā to pārraidīja no 1965. līdz 1999. gadam EBU paspārnē. Sākotnējais raidījumu cikls beidzās 1982. gadā, bet 1988. gadā to atjaunoja ar mainītu dalībvalstu sastāvu, un to organizēja mazākas raidorganizācijas.

 Eirovīzijas Jaunie mūziķi 

Eirovīzijas Jaunie mūziķi () ir konkurss Eiropas mūziķiem, kuri ir jaunāki par 19 gadiem. To organizē EBU, un tas ir EMCY dalībnieks. Pirmais konkurss notika Mančesterā, Apvienotajā Karalistē, 1982. gada 11. maijā.

Televīzijas pārraidītais konkurss notiek reizi divos gados, dažās valstīs notiek nacionālās atlases. Kopš tā dibināšanas 1982. gadā Eirovīzijas Jauno mūziķu konkurss ir kļuvis par vienu no svarīgākajiem mūzikas konkursiem starptautiskā līmenī.

 Eirovīzijas Jauno dejotāju konkurss 

Eirovīzijas Jauno dejotāju konkurss () bija reizi divos gados notiekošs dejas šovs, kuru pārraidīja televīzijā visā Eiropā. Pirmais konkurss notika Redžo Emīlijā, Itālijā, 1985. gada 16. jūnijā.

Tas izmantoja formātu, kas līdzīgs Eirovīzijas dziesmu konkursam, katra valsts, kas ir EBU dalībniece, varēja rādīt dejas priekšnesumu, lai sacenstos par "Eirovīzijas Jaunā dejotāja" titulu. Priekšnesums varēja būt gan solo, gan deju pāris, un visiem dalībniekiem bija jābūt vecumā no 16 līdz 21 gadam un profesionāli neiesaistītiem.

 Bērnu Eirovīzijas dziesmu konkurss 

Bērnu Eirovīzijas dziesmu konkurss ir ikgadējs starptautisks dziesmu konkurss, kas pirmo reizi notika Kopenhāgenā, Dānijā, 2003. gada 15. novembrī. Pirmajā konkursā piedalījās sešpadsmit valstis — katra iesniedzot vienu dziesmu, kopā 16 dziesmas. 2003. gada konkursā uzvarēja Horvātija.

Latvija piedalījusies Bērnu Eirovīzijas dziesmu konkursā piecas reizes, no 2003. līdz 2011. gadam (ar pārtraukumiem), debitējot jau pirmajā konkursa gadā ar Dzintaru Čīču. Latvija vairs nepiedalās konkursā kopš 2012. gada.

 Eirovīzijas deju konkurss 

Eirovīzijas deju konkurss (, nejaukt ar Eirovīzijas Jauno dejotāju konkursu) bija starptautisks deju konkurss, kas pirmo reizi notika Londonā, Apvienotajā Karalistē, 2007. gada 1. septembrī. Konkurss vēlreiz norisinājās 2008. gadā Glāzgovā, Apvienotajā Karalistē, bet kopš tā laika nav noticis.

 Eirovīzijas Maģiskais cirka šovs 

Eirovīzijas Maģiskais cirka šovs () bija izklaides šovs, ko organizēja EBU no 2010. gada līdz 2012. gadam. Bērni vecumā no 7 līdz 14 gadiem, pārstāvot valstis EBU ietvaros, izpildīja dažādus cirka priekšnesumus Ženēvas Ziemassvētku cirkā (, ). Galveno šovu pavadīja arī Maģiskā cirka šova orķestris.

 Eirovīzijas koris 

Eirovīzijas koris, agrāk Eirovīzijas gada koris, ir jauns pasākums, ko rīko EBU, un jaunākais pasākums, kas sākts kopš Eirovīzijas Maģiskā cirka šova. Pasākumā piedalās neprofesionāli EBU dalībnieku kori, un pirmais konkurss notika 2017. gada 22. jūlijā, ko rīkoja Latvijas raidorganizācija Latvijas Televīzija (LTV), sakrītot ar 2017. gada Eiropas koru spēļu noslēguma ceremoniju.

Latvija bija pirmā konkursa rīkotājvalsts 2017. gadā, un konkursā Latvijas koris Spīgo ieguva 3. vietu. Konkurss otro reizi notika 2019. gada augustā Gēteborgā, Zviedrijā. Pēc tam, kad Interkultur 2021. gada jūnijā konkursu atcēla, 2022. gada oktobrī EBU paziņoja, ka pasākums atgriezīsies 2023. gadā, ko otro reizi konkursa vēsturē organizēja Latvijas Televīzija.

 Eiropas sporta čempionāti 

Eiropas sporta čempionāti ir vairāku vadošo sporta veidu apvienots pasākums Eiropā. Pirmais šāds čempionāts notika 2018. gada vasarā, kad vieglatlētikas, peldēšanas, riteņbraukšanas, airēšanas un triatlona Eiropas pārvaldes organizācijas koordinēja savus individuālos čempionātus vienotā pasākumā. Sacensības notika divās pilsētās — Berlīnē, kur jau iepriekš bija plānots rīkot Eiropas čempionātu vieglatlētikā, un Glāzgovā, kur notika Eiropas čempionāts ūdens sporta veidos un citu sporta veidu sacensības.

 Eirovīzijas Āzijas dziesmu konkurss 
Eirovīzijas Āzijas dziesmu konkurss bija plānots Eirovīzijas dziesmu konkursa analogs Āzijas un Klusā okeāna reģionam. Pirmajam konkursam bija paredzēts sastāvēt tikai no viena šova. Tomēr 2021. gadā SBS pasūtījuma redaktors Džošs Martins apstiprināja, ka konkurss nenotiks, neskatoties uz agrākiem plāniem.

 Citi pasākumi 
Regulārie sporta un kultūras pasākumu pārraides sastāda vairāk nekā  pārraides stundas gadā.

Nozīmīgie Eirovīzijas pasākumi ietver:

 The Proms
 Lieldienu pāvesta svētība Urbi et Orbi
 Euroclassic Notturno
 Palio Sjēnā
 Rose d'Or
 Musikantenstadl
 Stadlshow
 Vīnes Jaunā gada koncerts
 Sanremo Mūzikas festivāls
 Vasaras nakts koncerts Šēnbrunnā
 Congratulations: 50 Years of the Eurovision Song Contest
 Eurovision Song Contest's Greatest Hits
 Eurosonic Noorderslag
 European Border Breakers Award
 Euroradio Tautas mūzikas festivāls
 Rockpalast Nacht
 Eurovision Debate
 Eurovision: Europe Shine A Light

 Ziņas 
Dalībnieku raidorganizācijas arī nodrošina cita citu ar ziņu materiāliem (vairāk nekā  atsevišķu ziņu materiālu gadā) ikdienas Eirovīzijas ziņu apmaiņas (EVN) ietvaros. Eirovīzija sponsorē arī ikgadējo raidīšanas ziņu industrijas konferenci News Xchange. Neskatoties uz līdzīgo nosaukumu, tam nav tiešas saistības ar Eirovīzijas ziņu apmaiņu.

 Eirovīzijas Sports 
Eirovīzija piedāvājusi bezmaksas interneta straumēšanu lieliem sporta pasākumiem, piemēram, Londonas 2012. gada olimpiskajām spēlēm savā tīmekļa vietnē ar nosaukumu Eirovīzijas Sports.

Eirovīzijas Sports piedāvāja arī visu FIFA Pasaules kausa pārklājumu 2018. un 2022. gadam, un nodrošināja pārklājumu 2021. gada FINA pasaules čempionātam peldēšanā.

Eurosport (tagad pieder Warner Bros. Discovery) sākotnēji tika izveidots 1989. gadā, kad EBU izmantoja to kā metodi dalībnieku staciju sporta tiesību izmantošanai.

 Digitālā straumēšanas platforma 
EBU 2024. gada 5. februārī izveidoja jaunu digitālo platformu Eurovision Sport, kas paredzēta sporta pārraidēm galalietotājiem. Platforma pieejama tīmekļa vietnē eurovisionsport.com un kā lietotne Android un iOS ierīcēm.

 Pārraides identifikators 
Eirovīzijas televīzijas pārraides atpazīstamas pēc īpašas audio-vizuālas atpazīšanas zīmes un Marka-Antuāna Šarpentjē skaņdarba Te Deum sākuma motīva, kas skan pirms un pēc raidījumiem. Šīs atpazīšanas zīmes mērķis ir parādīt skatītājiem, ka viņi skatās raidījumu, kas tiek pārraidīts Eirovīzijas tīklā. Visbiežāk skatītāji šo signālu pamana pirms un pēc Eirovīzijas dziesmu konkursa, taču citu pārraidīto pasākumu, piemēram, starptautisko sporta sacensību un olimpisko spēļu translācijās, šis elements parasti netiek izmantots. Tāpēc daudzi skatītāji pat nenojauš, ka šos pasākumus pārraida tieši Eirovīzijas tīkls.

 Atsauces 

 Ārējās saites 


 Eirovīzijas aktīvo dalībnieku saraksts
 Eirovīzijas dzimšana (franču valodā)
 Eirovīzijas Sports tiešraide


Kategorija:Televīzijas tīkli
Kategorija:Eiropas Raidorganizāciju apvienība